
	                           ДО
                           ДИРЕКТОРА НА РИОСВ ПЛОВДИВ
УВЕДОМЛЕНИЕ
за инвестиционно предложение

от Й. Джермански, 
 УВАЖАЕМИ ГОСПОДИН  ДИРЕКТОР,

Уведомяваме Ви, че Й. Джермански има следното инвестиционно предложение: промяна предназначение на имот за неземеделски нужди по реда на ЗОЗЗ и ППЗОЗЗ за обект:”търговска, складова и обществено обслужваща дейност – ритейл парк”.
Характеристика на инвестиционното предложение:
1. Резюме на предложението
Ново инвестиционно предложение - промяна на предназначение на имоти 06077.40.13 и 40.440, с.Браниполе, общ.Родопи  за обект “търговска, складова и обществено обслужваща дейност – ритейл парк”. Промяна предназначение на части от имоти 40.189, както и части от  селскостопански пътища №№40.188; 40.210; 40.196; 40.312 с начин на трайно ползване “селскостопански път”, общинска собственост с цел осигуряване на транспортен достъп до обекта и  връзка с РПМ. Разширение на селскостопански пътища 40.189 и 40.190. Селскостопанските пътища общинска собственост се процедират на основание Решение №80, прието с Протокол 05 от 26.04.2018 г. на Общински съвет Родопи. 
(посочва се характерът на инвестиционното предложение, в т.ч. дали е за ново инвестиционно предложение, и/или за разширение или изменение на производствената дейност съгласно приложение № 1 или приложение № 2 към Закона за опазване на околната среда (ЗООС)
2. Описание на основните процеси, капацитет, обща използвана площ; необходимост от други свързани с основния предмет спомагателни или поддържащи дейности, в т.ч. ползване на съществуваща или необходимост от изграждане на нова техническа инфраструктура (пътища/улици, газопровод, електропроводи и др.); предвидени изкопни работи, предполагаема дълбочина на изкопите, ползване на взрив:
Основни процеси са: Промяна предназначение на имотите, като при изработване на ПУП-ПРЗ е предвидено образуване на ново УПИ с проектен идентификатор 40.990, в което ще бъдат изградени следните обекти: 
·   Магазини с приблизителна площ 5000 кв.м. 
-    Сграда за обществено обслужващи и административни дейности с площ 1000 кв.м. 
Предвижда се обща застроена площ от около 6000 кв.м. от общата площ на  имотите, която е 8050 кв.м.  
Теренът е достатъчен за извършване на предвидените дейности и не се налага да бъдат използвани допълнителни площи извън наличната площ на имота, а предвидените градоустройствени показатели са: Пз – плътност на застрояване 80%; мин.озеленяване 20%; интензивност до 2,5 в предимно производствена зона-Пп. 
Транспортното обслужване се осъществява основно по път ІІІ-8604 Пловдив-Бяла черква-Косово от републиканска пътна мрежа. За транспортното обслужване на имотите е предвидено промяна предназначение и част от селскостопански път 40.189, както и части от  селскостопански пътища №№40.188; 40.210; 40.196; 40.312 до връзката с РПМ. 
Водоснабдяването на обектите в района се осъществява от мрежата за обществено водоснабдяване на с.Браниполе - от изграден водопровод PE-HD ф90 в границите на път 40.312, съгласно писмо № 53183/29.05.2026г. на В и К Пловдив. Електроснабдяването ще се осъществява по одобрена схема от експлотационното дружество ЕР Юг.
3. Връзка с други съществуващи и одобрени с устройствен или друг план дейности в обхвата на въздействие на обекта на ИП, необходимост от издаване на съгласувателни/разрешителни документи по реда на специален закон; орган по одобряване/разрешаване на инвестиционното предложение по реда на специален закон:
В обхвата на инвестиционното намерение в посока север са провеждани процедури за ПУП-ПРЗ за следните имоти: имот 040209 с отредено УПИ 040209-производствени и обслужващи дейности; имот 040345 с отредено УПИ 040203-цех за производство на мебели, тапицерски цех /застроен/ и имот 040535 с отредено УПИ 040244-Фабрика за преработка на селскостопанска продукция. Преотреден е  и имот 40.688 с отредено УПИ за “складова, търговска, административна и обществено обслужваща дейност”, както и имот 40.799 за складова и обществено обслужваща дейност. Най-близо разположени имоти с променено предназначение са имот 40.495 за “хладилна база с офиси”, както и имот 40.618 за “складова, търговска, административна, обществено обслужваща дейност и жил.строит” и  много др.
4. Местоположение: (населено място, община, квартал, поземлен имот, като за линейни обекти се посочват засегнатите общини/райони/кметства, географски координати или правоъгълни проекционни UTM координати в 35 зона в БГС2005, собственост, близост до или засягане на елементи на Националната екологична мрежа (НЕМ), обекти, подлежащи на здравна защита, и територии за опазване на обектите на културното наследство, очаквано трансгранично въздействие, схема на нова или промяна на съществуваща пътна инфраструктура)

Проектната територия представляват ПИ 06077.40.13 и 40.440, местност „Казачка”, землище с.Браниполе с обща площ 8050 кв.м. Транспортното обслужване се осъществява основно по път ІІІ-8604 Пловдив-Бяла черква-Косово от републиканска пътна мрежа. За транспортното обслужване на имотите е предвидено промяна предназначение и част от селскостопански път 40.189, както и части от  селскостопански пътища №№40.188; 40.210; 40.196; 40.312 до връзката с РПМ. Имотите са с начин на трайно ползване “лозе” и за същите се провежда процедура по бракуване на трайни насаждения. Отстоят на около 350 м. северно от територията на с.Браниполе.

5. Природни ресурси, предвидени за използване по време на строителството и експлоатацията: (включително предвидено водовземане за питейни, промишлени и други нужди - чрез обществено водоснабдяване (ВиК или друга мрежа) и/или водовземане или ползване на повърхностни води и/или подземни води, необходими количества, съществуващи съоръжения или необходимост от изграждане на нови)

Основни суровини и строителни материали, които ще се употребяват при изграждане на обекта са: инертни материали /пясък, баластра, чакъл, трошен камък/; бетонови и варови разтвори, тухли, мазилки и смеси; дървен материал; метални конструкции и арматурно желязо; PVC, PE-HD и PP тръбопроводи; облицовъчни и изолационни материали.
Водоснабдяването на обектите в района се осъществява от мрежата за обществено водоснабдяване на с.Браниполе - от изграден водопровод PE-HD ф90 в границите на път 40.312, съгласно писмо № 53183/29.05.2026г. на В и К Пловдив. 
 6. Очаквани вещества, които ще бъдат емитирани от дейността, в т.ч. приоритетни и/или опасни, при които се осъществява или е възможен контакт с води:
    Не се очакват емисии на вредни вещества
7. Очаквани общи емисии на вредни вещества във въздуха по замърсители:
По време на етапа на изграждане на инвестиционното предложение се очакват предимно неорганизирани емисии на вредни вещества в атмосферния въздух. Замърсяването на въздуха в района по време на строителството ще се дължи на: 
Изгорели газове от двигателите с вътрешно горене на машините осъществяващи строителните и транспортни дейности. Основните замърсители, които ще се отделят във въздуха са CO, NOx, SO, CH-ди и прах. Тези емисии ще зависят от броя и вида на използваната при строителството техника.
Прахови частици-при изпълнение на строително монтажните работи ще се емитира прах основно при изкопните работи, депонирането на хумусния слой и след това при възстановяването на терена /вертикална планировка/. Концентрацията на праховите частици до голяма степен ще зависи от сезона, през който ще се извършват строителните дейности, климатичните и метеорологичните фактори и предприетите мерки за намаляване праховото натоварване.
При експлоатацията на инвестиционното предложение няма източници на вредности, представляващи опасност за чистотата на въздуха. Няма емисии на вредни вещества във въздуха. 

8. Отпадъци, които се очаква да се генерират, и предвиждания за тяхното третиране:
По време на строителството на обекта се очаква да се генерират строителни отпадъци /арматурно желязо, бетонови парчета, дърво от кофражи/, които ще се извозват до депо за строителни отпадъци. Отпадъци от почва, камъни и изкопни земни маси ще се използват за насипване и подравняване на терена при изграждане на фундаменти. Битовите отпадъци ще се събират в контейнерите за  отпадъци,  означени подходящо.
- Строителни отпадъци - неопасни, които ще се събират в специализирани съдове за строителни отпадъци, разположени на отделена за целта площадка. Съдовете ще се извозват на депо.
-  Земни маси от изкопни работи -неопасни. Ще се използуват основно за оформяне на вертикалната инфраструктура и обратна засипка.
· При експлоатация на обекта ще се формират битови отпадъци. Битовите отпадъци ще се извозват на регионалното сметище за ТБО от фирмата поддържаща чистотата в района. 
9. Отпадъчни води:(очаквано количество и вид на формираните отпадъчни води по потоци (битови, промишлени и др.), сезонност, предвидени начини за третирането им (пречиствателна станция/съоръжение и др.), отвеждане и заустване в канализационна система/повърхностен воден обект/водоплътна изгребна яма и др.)
Отпадъчните води, които се формират на обекта ще бъдат отвеждани по потоци, както следва: 
1. Не се предвижда формиране на производствени отпадъчни води.
1. Битово-фикалните води след пречистване ще се отвеждат във водоплътна  безотточна яма. Изгребването на ямата ще се осъществява с договор с лицензирана фирма.
1. Водите от периодичното измиване на площадките и замърсените дъждовни води след преминаване през каломаслоуловител ще постъпват в локална пречиствателно съоръжение. От там ще се събират във водоплътни резервоари, които ще се почистват с договор от лицензирана за дейността фирма. Не се предвижда заустване на отпадъчните води в други приемници. 
1. Чистите дъждовни води ще се оттичат към зелените площи в имотите. 

10. Опасни химични вещества, които се очаква да бъдат налични на площадката на предприятието/съоръжението: (в случаите по чл. 99б ЗООС се представя информация за вида и количеството на опасните вещества, които ще са налични в предприятието/съоръжението съгласно приложение № 1 към Наредбата за предотвратяване на големи аварии и ограничаване на последствията от тях)
Няма да се използват или съхраняват опасни химични веществa.
І. Моля да ни информирате за необходимите действия, които трябва да предприемем, по реда на глава шеста ЗООС. Моля, на основание чл. 93, ал. 9, т. 1 ЗООС да се проведе задължителна ОВОС, без да се извършва преценка.
Моля да бъде допуснато извършването само на ОВОС (в случаите по чл. 91, ал. 2 ЗООС, когато за инвестиционно предложение, включено в приложение № 1 или в приложение № 2 към ЗООС, се изисква и изготвянето на самостоятелен план или програма по чл. 85, ал. 1 и 2 ЗООС) поради следните основания (мотиви):
Прилагам:
1. допълнителна информация/документация, поясняваща инвестиционното предложение;
2. картен материал, схема, снимков материал, актуална скица на имота и др. в подходящ мащаб.
3. Електронен носител - 1 бр.
	 Дата: 03.07.2026г.     
	Уведомител: .........................
                            (подпис)






